Дарэчы, удзельнікі VII Беларускай антарктычнай экспедыцыі праводзілі даследаванні па пяці навуковых напрамках заданняў Дзяржаўнай праграмы “Маніторынг палярных раёнаў Зямлі і забеспячэнне дзейнасці арктычных і антарктычных экспедыцый на 2011—2015 гады”. Яны выпрабоўвалі новыя тэхнічныя сродкі беларускіх распрацоўшчыкаў для дыстанцыйнага зандзіравання прыроднага асяроддзя, вывучалі рэсурсы і кліматычныя ўмовы Антарктыкі, правялі вялікую работу па інжынерным уладкаванні пляцоўкі для ўстаноўкі першых модуляў будучай Беларускай антарктычнай станцыі ў раёне гары Вечаровая.